101. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ.9/1827 της 7/28 Ιαν. 1988  (ΦΕΚ Β΄ 24) Σχετικά με τον υπολογισμό, στο φορέα συνταξιοδοτικής αποκατάστασης, του χρόνου ασφάλισης των διοικητικά αποκατασταθέντων αγωνιστών Εθνικής Αντίστασης, ο οποίος είχε μεταφερθεί με τις διατάξεις περί διαδοχικής ασφάλισης, σε άλλο φορέα κύριας ασφάλισης, ή είχε αναγνωρισθεί στο ΙΚΑ σύμφωνα με τις διατάξεις της παρ. 7 του άρθρ. 2 του Νόμ. 825/78. Έχοντας υπόψη: 1.Τις διατάξεις του Νόμ. 1558/1985 «Κυβέρνηση και Κυβερνητικά Όργανα (ΦΕΚ 137, τ.Α΄). 2.Τις διατάξεις της παρ. 4 του άρθρ. 18 του νομ. 1543/1985 «Συνταξιοδότηση των παθόντων αγωνιστών Εθνικής Αντίστασης, αποκατάσταση των αγωνιστών που διώχθηκαν για «τα κοινωνικά τους φρονήματα» και συνταξιοδότηση των αγωνισθέντων κατά της δικτατορίας και άλλες διατάξεις» (ΦΕΚ 73, τ.Α΄) (τόμ. 29, σελ. 267). 3.Την αριθ. 2389/13.2.87 (ΦΕΚ 81/Β/13.2.87) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών». αποφασίζουμε: Το ποσό της εισφοράς που αποδίδεται στο φορέα συνταξιοδοτικής αποκατάστασης σύμφωνα με τις διατάξεις του άρθρ. 18 του νομ. 1543/85, για το χρόνο που είχε διανυθεί στην ασφάλισή του μέχρι την απομάκρυνση του ασφαλισμένου από την υπηρεσία και είχε προσμετρηθεί από άλλο φορέα, σύμφωνα με τις διατάξεις της διαδοχικής ασφάλισης ή είχε αναγνωρισθεί από το ΙΚΑ, σύμφωνα με τις διατάξεις της παρ. 7 του άρθρ. 2 του νομ. 825/78. είναι ίσο με το 5% του γινομένου του αριθμού των ημερών ασφάλισης και του κατώτατου ημερομισθίου ανειδίκευτου εργάτη, που ισχύει κατά το χρόνο υποβολής της αίτησης για διαγραφή αυτού του χρόνου. Το πιο πάνω ποσό αποδίδεται από το φορέα στον οποίο προσμετρήθηκε ή από το ΙΚΑ, στο οποίο αναγνωρίσθηκε ο αντίστοιχος χρόνος εφάπαξ, μέσα σε προθεσμία 3 μηνών από την κοινοποίηση της σχετικής απόφασης, στον υπόχρεο για την καταβολή φορέα. Σε περίπτωση που δεν εξοφληθεί το ποσό της οφειλής μέσα στην παραπάνω προθεσμία, εφαρμόζονται οι διατάξεις της νομοθεσίας του κάθε οργανισμού για την είσπραξη των καθυστερουμένων εισφορών. (Μετά τη σελ. 18,16(α) Σελ. 18,17 Τεύχος Ι-43 Σελ. 97 